  Виталий Пронин Кылем арнянуналэ Вотка городын спортъя бадӟым праздник ортчиз. Триатлонъя «Титан» ӵошатсконэ 200-лэсь трос калык пыриськиз. Спортэн эшъяськыны быгатонлыкъёссэ возьматӥз Александр Бречалов но.Удмуртиысь сяна, отчы пыриськизы Москва, Киров но Пермь улосъёсысь, Татарстанысь, Башкортостанысь спортсменъёс. «Удмуртия - спортъя территория» проект чотын мынӥсь ужрадэ люкаськемъёслы шуныт кылъёс вераз но спортын бадӟымесь вормонъёс басьтыны сӥзиз Удмуртилэн Тӧроезлэсь ужзэ быдэсъясь Александр Бречалов. Пусйиз, Воткинск город, пе, П. И. Чайковский композиторлэн городэз сяна, триатлонэз яратӥсьёслэн городзы луыны кулэ. Ӵошатскон ортче туж чебер интыын. Шуныт кылъёс верамез бере вань спортсменъёс стартэ потӥзы. Спортэн эшъяськыны быгатонлыкъёссэ возьматӥз Александр Бречалов но. Та нуналэ со спринтерской дистанциез ортчиз: 750 метр уяз, 20 иськем великен ортчиз, 5 иськемез бызиз. Дас кужмо спортсменъёс пӧлы шедиз, финиш гожез Удмурт Республикалэн флагеныз выжиз.[gallery size="large" link="file" ids="27199,27200,27202,27203"]Суперспринт дистанциын шаерысьтымы муниципал кылдытэтъёслэн командаоссы пӧлын вормиз Якшур-Бӧдья ёрос, нош городъёс пӧлын - Ижысь команда. Предприятиос пӧлын висъяськизы Ижысь «Динамо» (воргоронъёслэн комнадазы) но «Удмуртавтодор» (суро команда).Валентина Емельянова Туспуктӥз Э. Карипов  